EkBass/fiwiki-20250220-pages-articles huggingface dataset:
Ngô Đình Diệm

Ngô Đình Diệm Jean Baptiste (3. tammikuuta 1901 – 2. marraskuuta 1963) oli Vietnamin tasavallan eli Etelä-Vietnamin ensimmäinen presidentti vuosina 1955–1963. == Elämäkerta == Diệm syntyi Huếssa, joka oli Nguyễnin dynastian hallituskaupunki. Ngôn suku oli katolilainen. Diệm oli yksi keisari Bảo Đạin korkeimmista viranomaisista ennen toista maailmansotaa, mutta erosi pidettyään keisaria ranskalaisten nukkehallitsijana. Diệm oli nationalisti, kiihkokatolilainen ja antikommunisti. Hänen vanhempi veljensä oli Huến arkkipiispa. Vuonna 1945 hänet pidätettiin ja karkotettiin Kiinaan taisteluista ranskalaisvaltaa vastustavien ja lisää kannatusta keräävien kommunistien kanssa. Vapautuksensa jälkeen hän kieltäytyi liittymästä Ho Tši Minhin lyhytaikaiseen hallitukseen ja lähti maanpakoon Yhdysvaltoihin. Hän palasi ranskalaisten vetäytymisen jälkeen vuonna 1954, ja keisari Bảo Đại nimitti hänet pääministeriksi. Diệm hylkäsi Geneven konferenssin vaatiman kansanäänestyksen maan yhdistymisestä ja vaaleista. 26. lokakuuta 1955 maan katolilaiset äänestivät epämääräisesti järjestetyssä kansanäänestyksessä keisarin pois vallasta, ja Diệm ryhtyi maan ensimmäiseksi presidentiksi. Diệmin hallinto oli tiukkaa, puritaanista ja nepotistista. Hänen luotetuin apurinsa oli hänen veljensä Ngô Đình Nhu, joka johti Diệmiä kannattavaa puoluetta. Toinen veli lähetettiin lähettilääksi Britanniaan ja sai tehtävän cham-vähemmistön asioiden hoitajana. Veljen vaimo ”Madame Nhu” oli naimattoman Diệmin ensimmäinen nainen ja uudisti maata katolilaisten arvojen mukaan. Bordellit ja oopiumiluolat suljettiin, avioerosta ja abortista tuli laitonta, ja siveellisyyslakeja vahvistettiin. Diệm löi gangsteri Le Van Vienin, jonka liiketoimet olivat nauttineet erikoista suojelusta ranskalaisten ja keisarin hallitessa. Diệm oli myös kiihkeä antikommunisti, ja kidutuksia ja epäiltyjen teloituksia järjestettiin päivittäin. Maan buddhalainen enemmistö syytti Diệmin salaista poliisia vainoista ja järjesti joukkoprotesteja ja vallankaappausyrityksiä. Kun hallitus murskasi buddhalaisten munkkien protestin toukokuussa 1963, Yhdysvallat lopetti apunsa maalle. Lukuisat munkit tekivät julkisen polttoitsemurhan protestina. Diệm ja Madame Nhu väittivät kommunistien soluttaneen munkit, ja heitä kohdeltiin kuten kommunisteja. Yhdysvaltain presidentin John F. Kennedyn määräyksestä lähettiläs Henry Cabot Lodge Jr. kieltäytyi tapaamasta Diệmia. Kun Yhdysvallat kuuli armeijan kenraali Dương Văn Minhin kaappaussuunnitelmista, se vakuutti ettei puuttuisi siihen. Dương Văn Minh ja hänen kumppaninsa kaatoivat hallituksen ja ampuivat presidentti Diệmin ja hänen veljensä Ngô Đình Nhun 2. marraskuuta 1963 . Yhdysvallat osoitti järkytystään tapahtuneen johdosta. Madame Ngo Dinh Nhu, joka oli tuolloin vierailemassa Yhdysvalloissa, syytti maata heti kaappauksesta. == Lähteet == == Aiheesta muualla == Luokka:Etelä-Vietnamin johtajat Luokka:Vietnamilaiset henkirikosten uhrit Luokka:Vuonna 1901 syntyneet Luokka:Vuonna 1963 kuolleet
Pussimäyrät

Pussimäyrät (Peramelemorphia) on pussieläinlahko, johon kuuluvat pussimäyrät, pussikaniinit ja 1950-luvulla sukupuuttoon kuollut pussisika. Nisäkäsnimistötoimikunta on ehdottanut, että lahkon suomenkieliseksi nimeksi vaihdettaisiin ”pusselit”. — Suomen kielen lautakunta suhtautui toimikunnan nimistöehdotukseen torjuvasti. Ks. Lahkon eläimet ovat endeemisiä Australian ja Uuden-Guinean lajeja. Eläinten ulkonäkö on lähes kaikilla samantapainen: tukeva ja kaariselkäinen vartalo, pitkä ja hieman kapeneva nokka, suuret pystysuorat korvat, suhteellisen pitkät ja ohuet raajat sekä kapea häntä. Niiden koko vaihtelee 140 gramman ja kahden kilogramman välillä. Suurin osa eläimistä on kuitenkin kooltaan puolikasvuisen kissan kokoisia painaen noin yhden kilogramman. Lahkon sijoitus pussieläinten joukossa on ollut hankalaa. Jokaisella lahkon eläimellä on monta paria alaetuhampaita. Tämä osoittaisi, että lajit olisivat kehittyneet pussipedoista. Kuitenkin toinen omalaatuinen piirre, yhteenkasvaneet toinen ja kolmas varvas, on luonteenpiirteinen myös harvaetuhampaisille. Myös lahkon sisäinen heimojen ja sukujen luokitus on muuttunut useaan kertaan. == Lähteet == *
Suuramiraali

Suuramiraali () on ollut joissakin maissa, etenkin Saksan keisarikunnan laivastossa, Weimarin tasavallan laivastossa merivoimien korkein sotilasarvo, joka vastaa maavoimien marsalkkaa. Muissa maissa sitä on vastannut laivastoamiraali. Suuramiraali on ollut kuninkaallinen tai maansa merivoimien komentaja. Merivoimilla oli myös kenraaliamiraalin arvo, joka oli ylempi kuin amiraali, mutta alempi kuin suuramiraali. Suomessa arvoja ei ole käytössä. __NOTOC__ == Luettelo Saksan suuramiraaleista == ===Saksan keisarikunnan laivasto=== • Keisari Vilhelm II 3\. toukokuuta 1900 kunnianosoitus • Oskar II, Ruotsin ja Norjan kuningas 13\. kesäkuuta 1900 kunnianosoitus • Hans von Koester 28\. kesäkuuta 1905 • Preussin prinssi Henrik 4\. syyskuuta 1909 • Alfred von Tirpitz 27\. tammikuuta 1911 arvonimi • Henning von Holtzendorff 31\. toukokuuta 1918 ===Merivoimat=== • Erich Raeder 1\. huhtikuuta 1939 • Karl Dönitz 31\. toukokuuta 1943 ==Suuramiraalin arvo muissa maissa== Itävalta- Unkarin laivastossa suuramiraalin arvo annettiin laivaston komentaja Anton Hausille vuonna 1916 sekä hänen seuraajalleen Maximilian Njegovanille tämän jäädessä eläkkeelle 1918. Arvo annettiin myös arkkiherttua Kaarle Stefanille 1911 sekä ensimmäisen maailmansodan aikana kunnianosoituksena eräille muille Itävallan ja Saksan keisarillisten perheiden jäsenille. Italiassa Benito Mussolini myönsi suuramiraalin (Grande ammiraglio) arvon Paolo Thaon di Revelille 1924. Italiassa arvoa ei ole annettu muille. Luokka: Sotilasarvot
Pussikaniinit

Pussikaniinit (Thylacomyidae) ovat kaikkiruokaisia pussieläimiä. Ne ovat pussimäyrien lahkon (Peramelemorphia) suurimpia jäseniä. Pussikaniineita on elossa enää yksi laji, isopussikaniini (Macrotis lagotis). Pikkupussikaniini (Macrotis leucura) kuoli sukupuuttoon 1950-luvulla. Pussikaniineilla on lahkonsa muiden eläinten tapaan pitkä kuono ja todella pitkät korvat. Muihin lahkon lajeihin verrattuna niillä on pitempi häntä ja korvat sekä pehmeämpi turkki. Pussikaniinit ovat yöaktiivisia eläimiä, jotka saavat kaiken nesteensä ravinnostaan, johon kuuluu kaikkea hämähäkeistä hedelmiin. Pussikaniinit ovat loistavia kaivautujia ja tekevätkin laajoja tunnelisysteemejä. Ne käyttävät vahvoja eturaajojaan ja hyvinkehittyneitä kynsiään. Niillä on usein pesänsä alueella useita muita koloja, joihin ne menevät suojaan petoeläimiä ja päivän kuumuutta. Nisäkäsnimistötoimikunta on ehdottanut Macrotis-suvulle uutta suomenkielistä nimeä ”korvapusselit”. — Suomen kielen lautakunta suhtautui toimikunnan nimistöehdotukseen torjuvasti. Ks. == Lähteet == == Aiheesta muualla == * Fauna of Australia: Thylacomyidae (pdf) * Video ja kuvia isopussikaniinista ARKivessa * Bilbies make historical return to NSW Luokka:Pussimäyrät
Pussimäyrät (heimo)

Pussimäyrät (Peramelidae) on yksi pussimäyrien lahkoon (Peramelemorphia) kuuluvista heimoista. Siihen kuuluu suurin osa lahkon lajeista. Heimo jaetaan kolmeen alaheimoon ja kuuteen sukuun, joissa on yhteensä 18 lajiaWilson & Reeder's Mammal Species of the World, 3rd edition: Preface Luettu 8.3.2011. Pussimäyrienkin luokittelu on ollut hankalaa, sillä Uuden-Guinean ja Australian pohjoisosien sademetsien lajit näyttävät olevan selvästi erollaan muista pussimäyristä. Ne jaettiinkin hetkeksi omaksi heimokseen, kuonopussimäyrät Peroryctidae. Nyttemmin ne on kuitenkin palautettu takaisin pussimäyrien heimoon, Peroryctinae- ja Echymiperinae-alaheimoihin. Pussimäyrien heimoon on aiemmin luettu myös pussisian (Chaeropus) ja pussikaniinien (Macrotis) suvut, mutta nykyisin niiden katsotaan muodostavan omat heimonsa. Pussimäyriä elää monenlaisissa elinympäristöissä aavikoilta sademetsiin ja asutuille alueille. Elintavoiltaan ne ovat kaikkiruokaisia ja maassa liikkuvia yöeläimiä, jotka viettävät valoisan ajan vahvoilla eturaajoillaan maakasoihin kaivamissaan koloissa. Niiden koko vaihtelee ruumiinpituudeltaan 17-senttisestä hiiripussimäyrästä puolimetriseen ja lähes viisi kilogrammaa painavaan isokuonopussimäyrään. Urokset ovat monilla lajeilla huomattavasti suurempia ja painavampia kuin naaraat. Nisäkäsnimistötoimikunta on ehdottanut, että pussimäyrien suomenkieliseksi nimeksi vaihdettaisiin ”pusselit”. — Suomen kielen lautakunta suhtautui toimikunnan nimistöehdotukseen torjuvasti. Ks. == Alaheimot, suvut ja lajit == (suomenkielisten nimien lähde) * Peramelinae ** Lyhytkuonopussimäyrät Isoodon *** Kultapussimäyrä Isoodon auratus *** Täpläpussimäyrä Isoodon macrourus *** Etelänlyhytkuonopussimäyrä Isoodon obesulus ** Australiankuonopussimäyrät Perameles *** Lännenjuovapussimäyrä Perameles bougainville *** Aavikkopussimäyrä Perameles eremiana † *** Tasmanianjuovapussimäyrä Perameles gunnii *** Pitkäkuonopussimäyrä Perameles nasuta * Peroryctinae ** Uudenguineankuonopussimäyrät Peroryctes *** Isokuonopussimäyrä Peroryctes broadbenti *** Peroryctes raffrayana * Echymiperinae ** Piikkipussimäyrät Echymipera *** Piikkipussimäyrä Echymipera kalubu *** Punapiikkipussimäyrä Echymipera rufescens *** Valkohuulipiikkipussimäyrä (Echymipera clara) *** Echymipera davidi *** Echymipera echinista ** Hiiripussimäyrät Microperoryctes *** Juovakuonopussimäyrä Microperoryctes longicauda, synon. Peroryctes longicauda *** Hiiripussimäyrä Microperoryctes murina *** Microperoryctes papuensis ** Rhynchomeles *** Indonesianpussimäyrä Rhynchomeles prattorum == Lähteet == == Aiheesta muualla == * Fauna of Australia: Peramelidae (pdf) Luokka:Pussimäyrät
M. Shadows

M. Shadows (Matthew Charles Sanders, s. 31. heinäkuuta 1981) on yhdysvaltalainen muusikko. Hän on Avenged Sevenfold -yhtyeen laulaja. Shadows varttui Huntington Beachin kaupungissa Kalifornian Orangen piirikunnassa. Shadows oli ennen punk-yhtyeessä nimeltä Successful Failure, jonka aikana hän kirjoitti laulun ”Streets”. Kappale äänitettiin myöhemmin Avenged Sevenfoldin kanssa. Hän on myös mukana Good Charlotten kappaleessa ”The River” yhdessä Synyster Gatesin kanssa. Shadows on kertonut, että yhtyeet Bad Religion, Guns N' Roses, Pantera, Iron Maiden, Megadeth, Metallica, NOFX ja Beastie Boys olivat hänen inspiroijiaan. == Diskografia == === Avenged Sevenfold === * Sounding the Seventh Trumpet (2001) * Warmness on the Soul (2001) * Sounding the Seventh Trumpet (2002, uudelleenjulkaisu) * Waking the Fallen (2003) * City of Evil (2005) * Avenged Sevenfold (2007) * Live In The LBC & Diamonds In The Rough (2008) * Nightmare (2010) * Hail to the King (2013) * The Stage (2016) Luokka:Yhdysvaltalaiset laulajat Luokka:Vuonna 1981 syntyneet Luokka:Elävät henkilöt Luokka:Seulonnan keskeiset artikkelit
Soutulaite

thumb|Soutulaitteita Soutulaite on kuntoilulaite, jolla voi harjoittaa aerobista kuntoa, sekä lihasten, lähinnä jalkojen, mutta myös selän ja hauisten kestävyyttä. Soutulaitteet ovat yleisiä kuntosaleilla ja niitä on myös kotikäytössä. Sisäsoudussa myös kilpaillaan soutulaitteita käyttäen. Samanlaista soutuliikettä kuin soutulaitteessa voi harjoittaa myös alataljassa. Tällöin kuitenkin käytetään yleensä raskaita painoja ja tavoitellaan lihasten massan ja voiman kehitystä. == Aiheesta muualla == Luokka:Kuntoilulaitteet Luokka:Soutu
Steve Backley

Stephen James ”Steve” Backley (s. 12. helmikuuta 1969) on entinen englantilainen keihäänheittäjä. Hän on saavuttanut neljä peräkkäistä Euroopan mestaruutta, kaksi maailmanmestaruushopeaa, kaksi olympiahopeaa sekä olympiapronssimitalin. Kansainyhteisön kisoista hän voitti kolme kultaa ja yhden hopean. Backleyn ura maajoukkuetason heittäjänä kesti yli 15 vuotta ja hän on ainoa brittiläinen yleisurheilija, joka on voittanut mitalin kolmissa olympialaisissa. Backley uran ensimmäinen suuri voitto oli nuorten Euroopan- mestaruus vuonna 1987 tuloksella 75,14. Backley valittiin IAAF:n vuoden miesyleisurheilijaksi vuonna 1990. Hän päätti arvokisauransa Ateenan kesäolympialaisiin 2004, jossa hän sijoittui neljänneksi tuloksella 84,13. Backleylle myönnettiin brittiläisen imperiumin ritarikunnan MBE-arvo vuonna 1995 ja OBE vuonna 2003. Hänellä on vaimo Clare. Backley oli kihloissa suomalaisen kolmiloikkaajan Heli Koivulan (nykyinen Kruger) kanssa 1990-luvun loppupuolellaEuroopassa dominoinut keihäslegenda kihlautui suomalaisen kanssa, mutta Härmän keppimiehet kiusasivat jatkuvasti: ”On tämä uskomaton maa”. == Ennätykset == Urallaan Backley rikkoi maailmanennätyksen kolme kertaa. 89,58 2. heinäkuuta 1990 Tukholma 90,98 20. heinäkuuta 1990 Lontoo (jälkikäteen käytöstä poistettu keihäsmalli) 91,46 25. tammikuuta 1992 North Shore City == Parhaat tulokset == :10 parhaan tuloksen keskiarvo 89,71 *91,46 (1) North Shore 25.1.1992 *90,81 (1) Lontoo 22.7.2001 *89,89 (1) Gateshead 19.7.1998 *89,85 (2) Sydney 23.9.2000 *89,72 (1) Budapest 23.8.1998 *89,58 (1) Tukholma 2.7.1990 *89,22 (2) Tartu 11.6.1998 *89,02 (1) Riga 30.5.1997 *88,80 (1) Sheffield 2.8.1998 *88,71 (1) Johannesburg 13.9.1998 == Parhaat tulokset "rypyläkeihäällä"== :8 parhaan tuloksen keskiarvo 88,73 *91,36 (1) Sheffield 15.9.1991 *90,98 (1) Lontoo 20.7.1990 *88,46 (1) Edinburgh 19.7.1991 *88,24 (1) Lontoo 19.6.1991 *88,16 (1) Gateshead 9.8.1991 *88,04 (2) Lontoo 12.7.1991 *87,42 (1) Sheffield 25.7.1991 *87,16 (2) Zürich 07.8.1991 == Kausien parhaat heitot == * 1987 78,16 Crawley 26.8. * 1988 79,50 Derby 5.6. * 1989 85,90 Barcelona 10.9. * 1990 89,58 Tukholma 2.7. * 1991 78,24 Tokio 25.8. (91,36 Sheffield 15.9. "rypyläkeihäs") *1992 91,46 Auckland 25.1. * 1993 85,10 Lontoo 23.7. * 1994 85,20 Helsinki 8.8. * 1995 88,54 Lontoo 7.7. * 1996 87,44 Atlanta 3.8. * 1997 89,02 Riika 30.5. * 1998 89,89 Gateshead 19.7. * 1999 87,59 Birmingham 25.7. * 2000 89,85 Sydney 23.9. * 2001 90,81 Lontoo 22.7. * 2002 88,54 München 9.8. * 2003 85,69 Gateshead 13.7. * 2004 84,13 Ateena 28.8. ==Lähteet== ==Aiheesta muualla== * * Backley Britannian yleisurheiluliiton sivuilla Luokka:Brittiläiset keihäänheittäjät Luokka:Brittiläiset olympiamitalistit Luokka:Vuonna 1969 syntyneet Luokka:Elävät henkilöt
Kyykkyteline

Kyykkyteline on teline, jonka varaan voidaan asettaa levytanko painoineen. Se löytyy lähes jokaiselta kuntosalilta. Kyykkyteline on käytännössä pakollinen jalkakyykkyä tehdessä, paitsi silloin kun painot ovat niin pienet että harjoittelija jaksaa nostaa ne lattialta ensin pään yläpuolelle ja laskea niskaan. Kyykkytelinettä voi hyödyntää myös muissa liikkeissä, yleensä esimerkiksi pystypunnerruksessa painoa ei ensimmäisessä toistossa vedetä maasta rinnalle, vaan se otetaan telineestä. Erillistä penkkiä käyttämällä kyykkytelinettä voidaan käyttää myös penkkipunnerruksessa. Joihinkin telineisiin voidaan asettaa tukiraudat, joiden päälle paino jää, mikäli harjoittelija ei jaksa nousta ylös kyykyn ala-asennosta. Kyykkytelineen variaatio on erityinen häkki, ns. power-rack, jossa suoritettua kyykkyä voi sanoa vielä astetta turvallisemmaksi kuin tavallisessa tukiraudoilla varustetussa telineessä tehtyä. Luokka:Voimanosto Luokka:Kuntoilulaitteet Luokka:Urheiluvälineet
Dippi

Dippi eli dippikastike eli dippauskastike (, 'kastaa', 'upottaa') on melko sakeaa kastiketta, johon upotetaan suuhun sopivan kokoisia ruokapaloja, kuten kasvisten lohkoja. Kastikkeen perusaineksena voi olla muun muassa jogurtti, kermaviili, majoneesi, ranskankerma tai näitä yhdistelemällä aikaansaatu seos. Myös mausteet ovat olennainen osa dippikastiketta. ==Katso myös== * Fondue ==Lähteet== == Aiheesta muualla == Luokka:Kastikkeet
Fernando Güell

Fernando Güell (s. 1959 Espanja) on yksi Disneyn eläinmaailman piirtäjistä. Valmistuttuaan taidekoulusta hän ryhtyi freelance-taiteilijaksi vuonna 1977. Hän alkoi piirtää Disney-sarjakuvia tanskalaiselle Egmont-kustantamolle vuonna 1981. Työskenneltyään välillä jonkin aikaa Pariisin Disneylandin taideosastolla hän palasi Egmontille päälavastajaksi vuonna 2000. == Aiheesta muualla == *Fernando Güell lambiek.net -sivustolla Luokka:Disneyn sarjakuvien tekijät Luokka:Espanjalaiset sarjakuvantekijät Luokka:Vuonna 1959 syntyneet Luokka:Elävät henkilöt
Antrim

Antrim tarkoittaa seuraavia asioita: *Antrimin kreivikunta, Pohjois-Irlannin kreivikunta ;Britannian kuninkaallinen laivasto * HMS Antrim (1903), Devonshire-luokan panssariristeilijä * HMS Antrim (tukikohta) 1941-1944 Belfastin troolaritukikohta * HMS Antrim (D18), County-luokan hävittäjä
Taloudenhoidosta

Taloudenhoidosta (; ) on Aristoteleen nimiin laitettu taloudenhoitoa käsittelevä tutkielma. Se on mahdollisesti epäperäinen. Teos käsittelee ensisijaisesti kotitaloutta, joka on perheen, palvelijoiden ja orjien yhteisönä eräänlainen valtio pienoiskoossa. Samassa käsitellään perheen asioita yleisemminkin. Kirjoittajan mukaan aviomiehen ja vaimon välillä tulisi vallita harmonia, jonka esimerkkinä käytetään Odysseuksen ja Penelopen avioliittoa. Toisena keskeisenä teemana on orjan ja isännän välinen suhde. == Kirjallisuutta == * Aristotle: Oeconomica. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: Oeconomica Luokka:Antiikin Kreikan talous Luokka:Aristoteleen teokset
Sigourney Weaver

Sigourney Weaver (oikea nimi Susan Alexandra Weaver, s. 8. lokakuuta 1949 New York) on yhdysvaltalainen näyttelijä, joka tunnetaan parhaiten roolistaan Ellen Ripleynä Alien-elokuvasarjassa. Hahmo oli yksi ensimmäisiä naispuolisia tieteiselokuvasankareita, ja sen sanotaankin osin edesauttaneen naisten myöhempää esiinmarssia tässä genressä. Weaver esiintyi kaikissa neljässä Alien-elokuvassa. Ensimmäisen Oscar-ehdokkuutensa hän sai esiintymisestään sarjan toisessa osassa. == Ura == Weaver sai kaksi Oscar-ehdokkuutta vuonna 1988, elokuvista Sumuisten vuorten gorillat ja Working Girl – tieni huipulle. Hän voitti Golden Globe -palkinnon molemmista elokuvista, ja on ensimmäinen henkilö, joka on voittanut kaksi Golden Globe -palkintoa näyttelijäkategoriassa samana vuonna. Hän on näytellyt myös menestyselokuvissa Haamujengi (1984), Ghostbusters II (1989) ja Avatar (2009). == Yksityiselämä == Weaver on ollut naimisissa Jim Simpsonin kanssa vuodesta 1984, ja heillä on yksi lapsi (s. 1990). Weaverin isä on edesmennyt NBC:n toimitusjohtaja Pat Weaver. == Valikoitu filmografia == * Alien-elokuvasarja (1979–1997) * Sumuisten vuorten gorillat (1988) * Avatar (2009) == Lähteet == == Aiheesta muualla == Luokka:Yhdysvaltalaiset näyttelijät Luokka:Golden Globe -palkinnon saajat Luokka:Hollywood Walk of Fame Luokka:Vuonna 1949 syntyneet Luokka:Elävät henkilöt Luokka:Seulonnan keskeiset artikkelit
Hyveistä ja paheista

Hyveistä ja paheista (; ) on Aristoteleen nimiin laitettu lyhyt etiikkaa käsittelevä tutkielma. Nimensä mukaisesti se käsittelee inhimillisiä hyveitä ja paheita, ja se liittyy hyvin läheisesti Nikomakhoksen etiikassa esitettyyn saman aiheen käsittelyyn. Aristoteleen mainitsemia hyveitä ovat muiden muassa viisaus, oikeudenmukaisuus, urhoollisuus, kohtuullisuus ja itsehillintä. Paheisiin kuuluvat näiden vastakohdat, kuten typeryys, väärämielisyys, raukkamaisuus, liiallisuus ja kaikenlainen itsehillinnän menettäminen. == Kirjallisuutta == * Aristotle: Virtues and Vices. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: Virtues and Vices * Aristotle: Virtues and Vices Luokka:Aristoteleen teokset Luokka:Kirjat etiikasta
Tyler James Williams

Tyler James Williams (s. 9. lokakuuta 1992 Westchester County, New York) on yhdysvaltalainen näyttelijä. Hän näytteli nuorta Chris Rockia vuosina 2005–2009 tehdyssä tilannekomediasarjassa Lapsuuteni luuserina (Everybody Hates Chris) ja sai roolistaan NAACP:n Image Awardin vuonna 2007 (sarjassa paras miespääosa komediasarjassa). Hän on näytellyt myös muun muassa Owenia draamakomediasarjassa Go On (2012–2013), päähenkilö Cyrus DeBargia Disney Channelin musikaalielokuvassa Let It Shine (2012) ja Noahia kauhudraamasarjassa The Walking Dead (2014–2015). Williams aloitti näyttelemisen neljävuotiaana. Ensimmäisen televisioesiintymisensä hän teki vuonna 2000 lastensarjassa Seesamtie (Sesame Street). Hänellä on kaksi nuorempaa veljeä, Tyrel Jackson Williams ja Tylen Jacob Williams, jotka hekin ovat näyttelijöitä. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Afroamerikkalaiset Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset lapsinäyttelijät
Eläinten liikkeestä

Eläinten liikkeestä (; ) on Aristoteleen eläinoppia käsittelevä tutkielma. Se laajentaa hänen teostaan Eläinoppi keskittymällä ensisijaisesti eläinten liikkumiseen ja eri liikkumismuotojen (käveleminen, uiminen, lentäminen, jne.) ja liikkumisessa tarvittujen jäsenten analysointiin. Aristoteles perusti taksonomiassa ensisijaisesti tällaisiin eläinten ulkoisiin ja rakenteellisiin ominaisuuksiin. Liikkeen käsittely lähestyy hänen yleistä Fysiikassa ja Metafysiikassa esitettämäänsä fysiikan liiketeoriaansa, joka pohti erilaisia liikkeen perimmäisiä syitä. __NOTOC__ == Kirjallisuutta == === Suomennos === * Aristoteles: Eläinten liikkeestä. Suomennos ja selitykset Marke Ahonen. Teoksessa === Muita käännöksiä ja tekstilaitoksia === * Aristotle: Movement of Animals. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: On the Motion of Animals Luokka:Aristoteleen teokset
Camilla Hackman-Uski

Camilla Maria Virginia Hackman-Uski (s. 10. kesäkuuta 1959 Turku) on suomalainen nopeuslaskija. Hackman-Uski voitti nopeuslaskussa 3 SM-kultaa ja yhteensä 6 SM-mitalia vuosina 1986–1991. Hän voitti nopeuslaskun maailmancupin vuonna 1992, sijoittui toiseksi vuonna 1988 ja kolmanneksi 1989 ja 1991. Albertvillen olympialaisissa 1992, missä nopeuslasku oli näytöslajina, Hackman-Uski oli Tarja Mularin ohella ennakkosuosikkeja, mutta hän kaatui karsintojen toisessa laskussaHelsingin Sanomat 21.2.1992, s. C7 ja sijoittui kolmanneksitoista. Hän lopetti uransa olympialaisten jälkeen. Hackman-Uskin ennätys nopeuslaskussa on 207,015 km/h (1988). ==Lähteet== * Kilpakenttien sankarit 2, Tammi 1993, s. 29 ===Viitteet=== Luokka:Suomalaiset nopeuslaskijat Luokka:Vuonna 1959 syntyneet Luokka:Elävät henkilöt
Eläinten kehittymisestä

Eläinten kehittymisestä (; ) on Aristoteleen eläinoppia käsittelevä tutkielma. Se liittyy läheisesti eläinten liikkumiseen ja jäseniin keskittyneeseen tutkielmaan Eläinten liikkeestä. Aristoteles perusti taksonomiansa pitkälti eläinten rakenteellisiin erityispiirteisiin. Eläinten kehittymisestä selvittää, kuinka eläimet kehittyvät rakenteeltaan ja liikkumiseltaan erilaisiksi. == Kirjallisuutta == * Aristotle: Progression of Animals. Teoksessa Kreikankielinen alkuteksti ja englanninkielinen käännös. == Aiheesta muualla == * Aristotle: On the Progression of Animals * Aristotle: On the Progression of Animals Luokka:Aristoteleen teokset
Pia Ruuskanen

Pia Helena Ruuskanen (s. 4. syyskuuta 1972 Kajaani) on suomalainen nopeuslaskija. Ruuskanen nousi nopeuslaskun maailman huipulle jo nuorena. Hän voitti maailmancupin vuosina 1989 ja 1990 ja oli toinen vuonna 1991. Hän on myös lajin kaksinkertainen Suomen mestari. Albertvillen olympialaisissa 1992, missä nopeuslasku oli näytöslajina, Ruuskanen sijoittui karsintojen yhdenneksitoista ja karsiutui. Ruuskasen virallinen ennätys on 202,750 km/h. Ruuskanen toimi pitkään Oulun Holiday Inn -hotellin hotellinjohtajana. Nykyisin Ruuskanen työskentelee myyntitehtävissä Hoist Group Ab Oy:ssä. ==Lähteet== Luokka:Suomalaiset nopeuslaskijat Luokka:Vuonna 1972 syntyneet Luokka:Elävät henkilöt
Huế

Huế (, chữ Nôm: ) on entinen Vietnamin pääkaupunki Sông Hương -joen (myös Hán nôm tai Perfume) varrella muutaman kilometrin päässä Etelä-Kiinan merestä Vietnamin läpi kulkevan rautatien varrella. Asukasluku on 303 000 asukasta (2009). Kaupungista on noin 660 kilometriä Hanoihin ja 1 100 kilometriä Hồ Chí Minhin kaupunkiin.Hue Vietscape Huế oli 1600-luvulta 1800-luvulle hallinneen Nguyễn-dynastian pääkaupunki. Keisari Gia Long (Nguyễn Phúc Ánh) yhdisti maan 1802, jolloin kaupunki oli koko maan pääkaupunki aina vuoteen 1945, jolloin keisari Bảo Đại luopui vallasta ja kommunistihallitus siirsi pääkaupungin Hanoihin. Vietnamin sodan aikana kaupunki sijaitsi Etelä-Vietnamin puolella, lähellä Pohjois-Vietnamin rajaa, mistä syystä se kärsi merkittäviä vaurioita etenkin vuoden 1968 Tết-hyökkäyksen aikaisen Huến taistelun ja verilöylyn aikana. Huến tärkeimmät muistomerkit ovat vielä ehjiä, ja ne kuuluvat Unescon maailmanperintökohteisiin.Unesco Kaupungissa on 18 000 opiskelijan yliopisto.Hue University Pathways == Lähteet == == Aiheesta muualla == Luokka:Vietnamin kaupungit Luokka:Unescon maailmanperintökohteet Vietnamissa
Rostislav Holthoer

Rostislav Holthoer (29. heinäkuuta 1937 Helsinki – 28. huhtikuuta 1997) oli suomalainen egyptologi. Holthoer oli Helsingin yliopiston egyptologian dosentti vuodesta 1979 ja Uppsalan yliopiston egyptologian varsinainen professori vuodesta 1980. Holthoer oli Suomen ensimmäinen egyptologi. Hän tuli tunnetuksi taitavana tieteen popularisoijana. Monet muinaista Egyptiä käsittelevät lehtiartikkelit ja radioesitelmät ovat hänen tekemiään. Hän osallistui monen televisio-ohjelman tekemiseen ja kokosi alan näyttelyitä Suomessa. Holthoerin erikoisalana oli muinaisen Egyptin arkikulttuuri. Hänen vuonna 1977 ilmestynyt väitöskirjansa käsitteli egyptiläistä keramiikkaa ja sen valmistusta. Vuosina 1961-1966 hän oli arkeologijäsenenä mukana Pohjoismaiden ja Suomen Nubian-retkikunnissa. Holthoer oli Suomen Egyptologisen Seuran perustaja ja sen puheenjohtaja vuodesta 1969. Hän osallistui muun muassa Kairon Egyptiläisen museon uudistusprojektiin ICOM:in johdolla vuonna 1979 ja faarao Tutankhamonin haudan esineistöä käsittelevään julkaisutoimintaan. Vuonna 1978 Holthoer oli ensimmäisen Suomesta Egyptiin suuntautuneen arkeologiretkikunnan johtaja. Holthoerille myönnettiin 1982 valtion tiedonjulkistamispalkinto yhteistyöstä ohjaaja Heikki Partasen kanssa Ramses ja unet -elokuvan teossa. Vuonna 1991 Holthoer nimitettiin Suomen edustajaksi Nubian muinaismuistomerkkien pelastamista käsittelevään Unescon toimeenpanevaan komiteaan. Holthoerin isoisä oli kenraaliluutnantti Konstantin Aleksandrovitš Holthoer, joka asettui Venäjän vallankumouksen aikana perheineen Suomeen. Molemmat on haudattu Helsinkiin Hietaniemen hautausmaalle.Hietaniemen hautausmaa. Kuva hautakivestä Lähteen tekstit pdf:nä ==Lähteet== == Aiheesta muualla == *Hietaniemen kivet kertovat * Kulttuurimatkalla muinaiseen Egyptiin. Podcast Yle Areena Luokka:Suomalaiset arkeologit Luokka:Suomalaiset professorit Luokka:Uppsalan yliopiston professorit Luokka:Suomalaiset egyptologit Luokka:Vuonna 1937 syntyneet Luokka:Vuonna 1997 kuolleet
Korpraalikurssi

Korpraalikurssi (Korpr.K) oli Suomen armeijassa vuodesta 1922 käytössä ollut kurssi, jolle miehistössä palvelevia varusmiehiä otettiin pätevöitymään esimerkiksi ryhmän varajohtajan tehtäviin. Kurssin läpäistyä sai ylennyksen korpraaliksi. Eräs yksikkö jossa kursseja 30-luvulla järjestettiin oli Tykistökoulutuskeskus 3 (TKK3). Korpraalikurssi esiintyy esimerkiksi Pentti Haanpään vuonna 1928 julkaisemassa kirjassa Kenttä ja kasarmi. Kurssi oli pituudeltaan pari kuukautta. Nykyään korpraaleiksi ylennetään jotkut miehistötehtävissä hyvin menestyneistä ilman erillistä kurssia. Aliupseerikurssilla oppilaat saavat kurssin aikana ylennyksen korpraaliksi, kunnes heidät kurssin suorittamisen jälkeen ylennetään alikersanteiksi. Luokka:Koulutus Suomen puolustusvoimissa
Euroopan unionin lintudirektiivi

Euroopan unionin direktiivi luonnonvaraisten lintujen suojelusta eli lintudirektiivi on Euroopan talousyhteisön neuvoston vuonna 1979 Euroopan talousalueen jäsenvaltioille antama direktiivi (lainsäädäntöohje) 79/409/EEC, jolla pyrittiin suojelemaan Euroopan talousyhteisössa esiintyviä luonnonvaraisia lintulajeja. Direktiivi on ensimmäinen Euroopan talousyhteisön säännös, jonka tarkoituksena on suojella luontoa. Euroopan talousyhteisön muututtua yhtenä Euroopan yhteisöistä muiden kanssa ensin Euroopan yhteisöksi ja sitten Euroopan unioniksi siirtyivät direktiivin velvoitteet Euroopan unionin jäsenvaltioille, minkä vuoksi direktiiviin viitataan Euroopan unionin direktiivinä. Lintudirektiivissä kielletään määriteltyjen lintulajien tahallinen tappaminen, pyydystäminen, häiritseminen erityisesti pesinnän aikana sekä kaupallinen käyttö. == Lintudirektiivin I liite == Lintudirektiiviin sisältyy I liite, jossa on mainittu suojeltavat villieläinlintulajit sisältää 181 luonnon lintulajia, joista Suomessa esiintyy 63 lintulajia. ==Katso myös== * Euroopan unionin luontotyyppidirektiivi ==Lähteet== ==Aiheesta muualla== * Euroopan neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta Luokka:Euroopan talousyhteisö Luokka:Eläinsuojelu Luokka:Uhanalaiset linnut Luokka:Euroopan unionin direktiivit Luokka:Euroopan unionin ympäristöpolitiikka
Nylon Beat (albumi)

Nylon Beat on Nylon Beatin debyyttialbumi, joka julkaistiin 1. toukokuuta 1996. Se on myynyt tuplaplatinaan oikeuttavan määrän kopioita. Albumi oli myös ehdokkaana vuoden albumiksi vuoden 1996 Emma-gaalassa. Se nousi myös Suomen virallisen listan sijalle 6. Albumilta on julkaistu singlet Oot kuin karkkia mulle, Teflon love, Rakastuin mä looseriin ja Lä-lä-lä. Kappaleista Teflon love ja Lä-lä-lä on myös videot. Kappaleiden tekijöinä ovat Risto Asikainen (sävellykset, sovitukset, sanoituksia), Ilkka Vainio (sanoituksia) ja Aappo I. Piippo. Piippon sanoituksia ovat Lä-lä-lä-lä, Naparengas, Vuokses valmis oon vaikka armeijaan, Rakastuin mä Looseriin, Hei, me tehdään ydinkoe, Miksi on niin vaikeaa, Elämä on lyhyt sekä Teflon love. == Kappaleet == # # # # # # # # # # # # # # # # # # == Kokoonpano == * Jonna Kosonen – laulu * Erin Anttila – laulu * Stiina Jean – taustalaulu * Risto Asikainen – soitot == Lähteet == == Aiheesta muualla == * Nylon Beat Discogsissa Luokka:Vuoden 1996 esikoisalbumit Luokka:Nylon Beatin albumit Luokka:Risto Asikaisen tuottamat albumit
Kapteenikurssi

Kapteenikurssi oli Suomessa Kadettikoulun käyneiden upseerien muutaman vuoden päästä valmistumisesta suorittama, pakollinen kurssi. Kurssin tavoitteena oli kouluttaa poikkeusolojen taisteluosaston komentajia. Kurssin suorittaminen oli edellytys yliluutnantista kapteeniksi (merivoimissa kapteeniluutnantiksi) ylentämiseksi. Vuonna 1991 Maanpuolustuskorkeakoulun pituuden kasvaessa kolmesta neljään vuoteen jäivät Taistelukoulussa Tuusulassa pidetyt kapteenikurssit pois käytöstä. Kapteenikurssiin sisältyneet opinnot liitettiin sotatieteiden maisterin tutkintoon. Koulutuksen uudistuttua vuonna 2006 Bolognan prosessin mukaiseksi, kapteenin sotilasarvoon voidaan ylentää sotatieteiden maisterin tutkinnon suorittanut henkilö. ==Lähteet== Luokka:Sotilaskoulutus Luokka:Koulutus Suomen puolustusvoimissa
Suomen Egyptologinen Seura

Suomen Egyptologinen Seura (SES) on suomalaisten egyptologien seura. Suomen Egyptologinen Seura perustettiin vuonna 1969 Helsingissä vakiinnuttamaan egyptologian asemaa ja levittämään tietoa Egyptin muinaisuudesta. Edellisenä vuonna Helsingin yliopistossa alkoi säännöllinen alan opetus, ja innostuneen jäsenkuntansa toiminnan tuloksena seura saattoi jo vuonna 1970 järjestää näyttelyn Muinainen Egypti - taide ja kulttuuri, jossa Suomen egyptologiset kokoelmat olivat ensimmäistä kertaa yleisön nähtävänä Helsingissä ja myöhemmin Lahdessa ja Porissa. Näyttelyperinnettä jatkoi vuonna 1976 järjestetty näyttely, jossa Simo Ristan valokuvin esiteltiin Egyptin temppeliarkkitehtuuria. Seuran täyttäessä kymmenen vuotta 1979 järjestettiin näyttely Egyptin muinaisuudesta kirjaimiimme, joka kuvasi kirjoituksen syntyä ja viestintämuotoja yleensä. Runsaat viisi vuotta myöhemmin seura oli vastuussa Eläimet muinaisessa Egyptissä-nimisen näyttelyn järjestämisestä. Siinä esiteltiin muinaisten egyptiläisten suhtautumista eläimiin. Esineitä saatiin lainaksi Uppsalan yliopiston Victoria-museosta. Vuosina 1986-1987 Seura järjesti Helsingin yliopiston lääketieteen historian museoon näyttelyn Muumio herää, jossa kuvin ja esinein kerrottiin muumiotutkimuksen tuoreimmista saavutuksista. Vuonna 1988 oli egyptiläisiä sontiaisamuletteja kuvaavan Aateloitu sontiainen -nimisen pienoisnäyttelyn vuoro. Seuralla on oma kirjasto sekä pieni egyptologinen esinekokoelma. Paitsi valistuksen alalla, seura on toiminut myös tutkimuksen hyväksi. Toistuvien opintomatkojen yhteydessä seuran jäsenet ovat suorittaneet rajoitettua kenttätutkimusta Egyptissä dokumentoiden muistomerkkejä, jotka vartioimattomina olivat vaarassa tuhoutua. Monessa tapauksessa apu tuli viime tingassa. Seuran julkaisemat faarao Ramses II:n aikainen hauta Luxorissa ja faarao Akhenatenin kirjoitus El Asmuneinissa ovat jo tuhoutuneet. Seuran arkistossa säilytetään 134 suomalaisen yksityiskokoelman inventaari, jossa on kuvattu tuhatkunta aiemmin tuntematonta egyptiläistä esinettä, kangastilkusta muumioarkkuihin. Helsingin yliopiston kirjaston papyruskokoelma on seuran välittämä, samoin monet sen harvinaisista egyptologisista teoksista. Toimintansa aikana seura on saanut tukea yksityisiltä yrityksiltä ja viime aikoina myös Suomen valtiolta. Suomalaisen seuran innokas toiminta egyptologian hyväksi on saanut kansainvälistä tunnustusta, ja sitä on pidetty jopa esimerkillisenä. Osoituksena tästä seura saattoi liittää ansioluetteloonsa Suomen ensimmäisen egyptologisen retkikunnan, joka lähti Rostislav Holthoerin johdolla Egyptiin tutkimaan Deir Abu Hennisin luostariraunioita. Yllättäviin löytöihin kuuluvat mm. siihen asti tuntemattomat faarao Akhenatenin louhokset.Egyptology, Helsingin yliopisto Retkikunnan varusteet oli saatu lahjoituksina. Vuonna 1993 järjestettiin Tampereella näyttely Muinainen Egypti - hetki ikuisuudesta, johon puolen vuoden aikana kävi tutustumassa yli 157 000 vierasta. Se on osoitus suomalaisten egyptologiaa kohtaan osoittamasta suuresta kiinnostuksesta. == Lähteet == Luokka:Suomalaiset tiedeyhdistykset Luokka:Egyptologia
Kari Härkönen

Kari Tapio Härkönen (s. 16. heinäkuuta 1959 Ristijärvi) on suomalainen maastohiihtäjä, joka voitti maailmanmestaruuden vuonna 1985. Härkönen osallistui ensimmäisiin arvokisoihinsa 1980 talviolympialaisissa Lake Placidissa, jossa hän oli yhdeksästoista 15 kilometrin hiihdossa. Oslon MM- kisoissa 1982 hän oli kahdestoista 30 kilometrillä ja pronssilla viestihiihdossa, vaikka melkein pudotti Suomen pois mitalikamppailusta heikosti sujuneella avausosuudellaan. Sarajevon olympialaisissa 1984 hän oli kolmastoista 15 kilometrin matkalla. Vastoin Suomen hiihtomaajoukkueen valmentajien ohjeita Härkönen harjoitteli omin päin luisteluhiihtoa. Tämä palkittiin 1985 Seefeldin MM-kilpailuissa. Härkönen oli 30 kilometrin kilpailun väliajoissa toisena vielä 20 kilometrin kohdalla mutta jäi lopulta viidenneksi. 15 kilometrin kilpailussa Härkönen onnistui ja voitti MM-kultaa ennen Ruotsin Thomas Wassbergiä. Hän oli lisäksi neljäs 50 kilometrin hiihdossa ja viestissä. Seefeldin MM-kisojen jälkeen Härkönen alkoi keskittyä maatalous- ja metsätieteiden opintoihinsa. Hän työskentelee nykyisin luontotutkijana Suomen luonnonvarakeskuksessa ja asuu Helsingin Vuosaaressa. Hän lopetti uransa vuonna 1987 Oberstdorfin MM-kisojen jälkeen. Hiihdon SM- kilpailuissa Härkönen saavutti yhden kullan, kolme hopeaa ja yhden pronssin vuosina 1980–1984. == Lähteet == * Kilpakenttien sankarit 1993, Tammi 1993, s. 36–37 === Viitteet === == Aiheesta muualla == * YLE Elävä arkisto: Härkönen luisteli hiihtomestariksi 1985 Luokka:Suomalaiset maastohiihtäjät Luokka:Vuonna 1959 syntyneet Luokka:Elävät henkilöt
Jaana Toivari-Viitala

Jaana Toivari-Viitala (16. toukokuuta 1964 Loviisa – 12. toukokuuta 2017 Helsinki) oli suomalainen egyptologi. Hän valmistui egyptologiasta maisteriksi Helsingin yliopistossa ja väitteli filosofian tohtoriksi Leidenin yliopistossa Alankomaissa. Toivari-Viitala oli Helsingin yliopiston egyptologian vastuuhenkilö ja Leidenin yliopiston Deir-el Medina Data Base Projectin tutkija. Toivari-Viitala oli Suomen egyptologisen seuran puheenjohtaja vuodesta 2005 alkaen. Vuonna 2014 hän aloitti Loviisan museointendenttinä. Toivari-Viitala on kirjoittanut kirjat Muinaisegyptiläinen kuolleiden kirja (Basam Books 2001) ja Kirjeitä muinaisesta Egyptistä (Basam Books 2004) sekä suomentanut Leslie ja Roy Adkinsin kirjan Pieni hieroglyfikirja. == Lähteet == Luokka:Suomalaiset arkeologit Luokka:Suomalaiset egyptologit Luokka:Vuonna 1964 syntyneet Luokka:Vuonna 2017 kuolleet
Maksim Sušinski

Maksim Jurjevitš Sušinski (, s. 1. heinäkuuta 1974 Leningrad, Neuvostoliitto) on venäläinen jääkiekkoilija, pelipaikaltaan oikea laitahyökkääjä. Sušinski aloitti pääsarjauransa Neuvostoliiton mestaruussarjassa ja pelasi sitä seuranneissa Venäjän pääsarjoissa ja KHL:ssä 21 kauden ajan. Suurimman osan urastaan hän edusti kasvattajaseuraansa SKA Pietaria ja Avangard Omskia, jossa voitti kolmesti RSL:n pistepörssin. Venäjän maajoukkueessa Sušinski pelasi kahdeksissa aikuisten arvokisoissa. ==Ennätykset== * Venäjän mestaruussarjan All-Stars-joukkueessa 2000 * Tehotilaston paras Venäjän mestaruussarjassa 2000 * Eninten maalisyöttöjä Venäjän mestaruussarjassa 2000 * Eninten tehopisteitä Venäjän mestaruussarjan pudotuspeleissä 2002 * Eninten syöttöpisteitä Venäjän mestaruussarjan pudotuspeleissä 2002, 2004 * Eninten tehopisteitä IIHF Euroopan Mestareiden cupissa == Tilastot == 1990–91 SKA Pietari NL 4 0 1 1 0 – – – – – 1991–92 SKA Pietari IVY 45 5 3 8 16 – – – – 1992–93 SKA Pietari IVY 23 2 3 5 6 6 2 1 3 2 1993–94 SKA Pietari IVY 45 7 4 11 26 – – – – – JMM 7 4 2 6 10 1994–95 SKA Pietari IVY 52 11 11 22 57 3 1 0 1 6 1995–96 SKA Pietari IVY 49 21 15 36 43 2 0 0 0 0 1996–97 Avangard Omsk RSL 39 20 16 36 24 5 3 1 4 0 1997–98 Avangard Omsk RSL 20 6 11 17 6 – – – – – 1998–99 Avangard Omsk RSL 41 15 16 31 46 5 3 1 4 10 MM 6 1 2 3 4 1999–00 Avangard Omsk RSL 37 19 24 43 58 8 2 5 7 6 MM 6 3 1 4 0 2000–01 Avangard Omsk RSL 2 2 2 4 2 13 9 4 13 12 2000–01 Minnesota Wild NHL 30 7 4 11 29 – – – – – 2001–02 Avangard Omsk RSL 46 19 32 51 60 11 6 11 17 18 MM 9 3 4 7 4 2002–03 Avangard Omsk RSL 37 15 19 34 76 12 4 4 8 2 2003–04 Avangard Omsk RSL 54 20 41 61 46 11 2 6 8 18 MM 6 2 1 3 12 2004–05 Avangard Omsk RSL 50 18 38 56 64 11 5 7 12 24 2005–06 Dynamo Moskova RSL 39 11 24 35 44 2 1 1 2 4 OK 8 2 3 5 8 MM 7 2 4 6 0 2006–07 SKA Pietari RSL 54 14 29 43 88 3 1 0 1 2 2007–08 SKA Pietari RSL 56 22 31 53 65 9 2 2 4 8 MM (A) 9 4 1 5 6 2008–09 SKA Pietari KHL 48 18 27 45 83 3 1 0 1 2 2009–10 SKA Pietari KHL 56 27 38 65 87 4 2 1 3 4 MM 5 0 1 1 8 2010–11 SKA Pietari (C) KHL 50 16 23 39 48 11 2 7 9 12 2011–12 Salavat Julajev Ufa KHL 25 6 10 16 32 – – – – – Metallurg Magnitogorsk KHL 24 3 9 12 16 11 3 3 6 4 2012–13 Fribourg- Gottéron NLA 3 1 2 3 0 4 0 1 1 0 IVY/RSL yhteensä 699 230 314 544 711 101 41 43 84 112 KHL yhteensä 203 70 107 177 266 29 8 12 20 22 == Lähteet == * * * Luokka:Venäläiset jääkiekkoilijat Luokka:Jääkiekon maailmanmestarit Luokka:Vuonna 1974 syntyneet Luokka:Minnesota Wildin varaamat pelaajat Luokka:Elävät henkilöt
Juha Valste

Juha Valste (s. 1945 Helsinki) on suomalainen biologi, tietokirjailija ja toimittaja. Hän on kirjoittanut Suomen Luonto- ja Tiede-lehtiin sekä opettanut ihmisen evoluutiota Helsingin yliopistossa. Hän on julkaissut ihmisen evoluutiosta neljä kirjaa ja esitellyt niissä ajankohdan uusimpia tutkimustuloksia. Valste on nisäkkäiden suomenkielisiä nimiä uudistavan Nisäkäsnimistötoimikunnan jäsen.Nisäkäsnimistötoimikunta - Nimistötarkistuksen taustaa ja perusteita Viitattu 2.11.2010. == Teoksia == * * * * * * Evoluutio – Miten lajit kehittyvät? SKS 2018 ISBN 978-952-222-924-3 == Lähteet == ==Aiheesta muualla== * * * * Juha Valsteen luento ihmisen evoluutiosta. Skepsis ry:n kanava YouTubessa 23.4.2013. Luokka:Suomalaiset biologit Luokka:Vuonna 1945 syntyneet Luokka:Elävät henkilöt Luokka:Suomalaiset tietokirjailijat Luokka:Suomalaiset tiedetoimittajat
Kamut

Kamut (eng. Mutts) on Patrick McDonnellin luoma strippisarjakuva, jonka pääosissa seikkailevat kissa Katti ja koira Jalo, sai alkunsa syyskuun 5. 1994. Mukana ovat myös molempien isännät ja sivuosissa kaikki mahdolliset eläimet. == Sarjakuvan hahmot == * Katti (Mooch). Hieman sössöttävä musta kissa, Jalon paras ystävä. * Jalo (Earl). Katin naapurissa asuva valkoinen koira, jolla on mustat luppakorvat ja musta laikku selässä. Katin paras ystävä. * Millie. Katin emäntä, joka rakastaa kissaansa yli kaiken. * Onni (Frank). Katin isäntä, joka ei varsinaisesti rakasta vaimonsa Millien kissaa. * Tauno (Ozzie). Jalon isäntä. * Simo (Sid). Onnin ja Millien kultakala, joka asuu pienessä maljassa. * Haisu Vanukas alias Jules (Shtinky Puddin). Pieni kissa, joka eksyy koko ajan. Yrittää pelastaa maailman kaikki eläimet, erityisesti tiikerit, sukupuutolta. Kantaa huolta myös löytöeläimistä. * Wupsu (Woofie). Koira, joka rakastaa ihan kaikkia ja kaikkea. * Nuudeli (Noodles). Raidallinen kujakissa, Haisun ystävä. * Mauno (Butchie). Herkkuliikkeen pitäjä, jolta Kati ja Jalo kerjäävät useasti makupaloja. * Vahtikoira (Guard Dog). Vahtikoira, joka on aina kiinni ketjussa. Vahtii ja haukkuu kaikkea. * Hapankorppu (Sour Puss). Kissa, joka vihaa maanantaipäiviä (ja muitakin päiviä useasti). * Veera (Doozy). Vaaleahiuksinen eläinrakas naapurintyttö. * Nekku (Snelly). Kissa, josta näkyy vain korvat ikkunassa. Kati ja Nuudeli ovat ihastuneet häneen, jopa niin että välillä tappelevat hänen suosiostaan. * Rapula tai Rapunen (Crabby). Rapu, jonka Kati ja Jalo tapasivat rannalla. Kiroilee ja on äreä. * Lollipop. Rapulan vaimo. * Oravat (Squirrels, Bib & Bob). Pudottavat pähkinöitä alla olevien päihin. == Suomeksi julkaistut == * Kamut 1 (1995) * Kamut 2 (1996) * Kamut 3 (1997) * Kamut 4 : Sydämet sykkyrällä (1997) * Kamut 5 : Kevättä käpälissä (1998) * Kamut 6 : Tassut kohti taivasta (1998) * Kamut 7 : Halauksen voimalla (1999) * Kamut 8 : Jesh! (1999) * Kamut 9 : Mustan kissan kujeet (2000) * Kamut 10 : Katin kultaa (2000) * Kamut 11 : Salamin tuoksua (2001) * Kamut 12 : Takkuinen tusina (2002) * Kamut 13 : Bonk Bonk (2003) * Kamut 14 : Kulman kunkut (2004) * Kamut 15 : Päivän puuhat (2005) * Kamut 16 : Valaiden vahtaajat (2006) * Kamut 17 : Kaikentietävä shfiksi (2007) * Kamut 18 : Virkeät hibernaatit (2009) * Kamut 19 : Maailmojen syleilijät (2010) * * Sunnuntaisarjat 2: Ketarat ojassa (1997) * Sunnuntaisarjat 3: Tuulen viemää (1998) * Sunnuntaisarjat 4: Toivoa täynnä (1999) * Sunnuntaisarjat 5: Käpäläkulkue (2000) * Sunnuntaisarjat 6: Viidakon laki (2001) * Sunnuntaisarjat 7: Sivulliset (2002) * Sunnuntaisarjat 8: Älä unta näe (2003) * Sunnuntaisarjat 9: Talvitanssi (2004) * Sunnuntaisarjat 10: Rauhaa kaikille (2006) * Sunnuntaisarjat 11: Kurpitsaloitsu (2007) Kovakantiset kokoelmat: * Lemmikkien aikaan (2007) == Aiheesta muualla == * Kamujen viralliset sivut Luokka:Yhdysvaltalainen sarjakuva Luokka:Strippisarjakuva
Julia Cameron

Julia Cameron (s. 4. maaliskuuta 1948 Illinois, Yhdysvallat) on yhdysvaltalainen menestynyt pitkän linjan kirjailija, toimittaja, käsikirjoittaja ja kouluttaja. Oman luovan työnsä ohella hän vetää kirjoittajakursseja sekä Tie luovuuteen- ja Kultasuoni-työpajoja. Hänen kirjoittamista käsittelevien teostensa Tie uovuuteen, Kultasuoni ja Tyhjän paperin nautinto perustana ovat niin omat kuin kollegoiden ja oppilaidenkin kokemukset. Cameron on kirjoittanut 18-vuotiaasta asti. Hän on osallistunut lukuisien televisiosarjojen käsikirjoituksiin, muun muassa jakson Miami Vice -tv-sarjaan sekä tv-elokuvaan Elvis ja kaunotar. Hän on myös osallistunut elokuvien Taksikuski, New York, New York ja The Last Waltz käsikirjoituksiin. Cameron on kirjoittanut, tuottanut ja ohjannut elokuvan God's Will vuonna 1989. Cameronin kirjaa The artist's way, joka on julkaistu suomeksi nimillä Luovuuden tie sekä Tie luovuuteen, on sen vuonna 1992 ilmestymisen jälkeen myyty yli neljä miljoonaa kappaletta. Kirjan kustantaja ei uskonut sen menestykseen, ja sen vuoksi ensimmäinen painos oli vain 9 000 kappaletta. Kustantaja ei ollut myöskään varma, mihin hyllyyn kirja olisi pitänyt sijoittaa. Kirja on elämäntaito-opas. jossa kirjailija kertoo kahdesta käytännön ohjeesta; aamusivut ja taiteilijatreffit. Aamusivut tarkoittaa, että kirjoitetaan kolme sivua käsin siitä, mitä on mielessä. Itse kirjoituksella ei ole väliä, vaan tarkoitus on tyhjentää mieli hälystä ja ahdistuksesta. Taiteilijatreffeissä taas annetaan aikaa sisäiselle taiteilijalle kerran viikossa ja lähdetään jonnekin yksinään rauhoittumaan ja rentoutumaan. Cameron oli 1970-luvulla naimisissa Martin Scorsesen kanssa. Heillä on yksi tytär Domenica Elizabeth Cameron-Scorsese, joka syntyi vuonna 1976. == Cameronin suomeksi julkaistuja teoksia == * Ilmestynyt aiemmin nimellä Luovuuden tie. Julkaistu ensimmäisen kerran suomeksi vuonna 1997. * * == Lähteet == == Aiheesta muualla == * * * Luokka:Yhdysvaltalaiset kirjailijat Luokka:Vuonna 1948 syntyneet Luokka:Elävät henkilöt
Howie Epstein

Howie Norman Epstein (21. heinäkuuta 1955 Milwaukee – 23. helmikuuta 2003 Santa Fe) oli yhdysvaltalainen basisti. Epstein kasvoi musikaalisessa perheessä. Hänen isänsä oli rock- ja soul-musiikkiin erikoistunut tuottaja. Epstein liittyi Tom Petty & the Heartbreakers -yhtyeeseen Ron Blairin erottua siitä vuonna 1981. Jo sitä ennen hän oli soittanut lukuisissa paikallista suosiota saaneissa milwaukeelaisyhtyeissä. Ensimmäisen julkisen esiintymisensä Epstein teki vuonna 1982 Long After Dark -kiertueella. Vuonna 2002 Epsteinin korvasi Ron Blair, jonka hän itse oli alun perin korvannut. Epstein kuoli huumausaineiden yliannostukseen helmikuussa 2003. Tom Petty & the Heartbreakersissa tekemänsä työn lisäksi Epstein esiintyi esimerkiksi Eric Andersenin, Bob Dylanin, Carlene Carterin, Johnny Cashin, John Hiatt, Stevie Nicksin, Roy Orbisonin, Carl Perkinsin, John Prinen, Linda Ronstadtin, Del Shannonin, The Textonesin, Village Peoplen ja Warren Zevonin levyillä. Luokka:Yhdysvaltalaiset basistit Luokka:Vuonna 1955 syntyneet Luokka:Vuonna 2003 kuolleet
Scott Thurston

Scott Thurston (s. 10. tammikuuta 1952 Medford, Oregon) on yhdysvaltalainen kitaristi, kosketinsoittaja ja lauluntekijä. Hänet tunnetaan parhaiten Tom Petty & the Heartbreakers -yhtyeen kosketinsoittajana ja yhteistyöstään Iggy Popin kanssa. == Ura == Thurston varttui Medfordissa Oregonissa ja aloitti uransa sessiomuusikkona. Hän on soittanut muiden muassa Jackson Brownen, The Cultin, Melissa Etheridgen, Glenn Freyn, Jumpin, Nils Lofgrenin, The Motelsin, New Orderin sekä Bonnie Raittin levyillä. Scott Thurston on tehnyt paljon yhteistyötä Iggy Popin kanssa. Hän soitti esimerkiksi pianoa Iggy & the Stoogesin livealbumilla Metallic K.O. (1976) ja koskettimia Iggy Popin ja James Williamsonin yhteisellä studioalbumilla Kill City (1977). Thurston soitti myös Iggy Popin New Values -albumilla (1979) suurimman osan kitaroista sekä sävelsi osan levyn kappaleista. Hän oli myös mukana Iggy & The Stoogesin viimeisellä studioalbumilla Ready to Die (2013). Vuonna 1991 Thurston liittyi kosketinsoittajaksi Tom Petty & the Heartbreakers -yhtyeeseen, jossa hän toimi aina Tom Pettyn kuolemaan saakka. == Lähteet == Luokka:Yhdysvaltalaiset kitaristit Luokka:Yhdysvaltalaiset kosketinsoittajat Luokka:Yhdysvaltalaiset lauluntekijät Luokka:Vuonna 1952 syntyneet Luokka:Elävät henkilöt
A-ajokortti

A-ajokortti voi tarkoittaa seuraavia: * A-ajokortti, moottoripyörän ajamiseen vaadittava ajokortti. * A-ajokortti, tietokoneen ajokortti hyötykäyttäjälle
AB-ajokortti

AB-ajokortti voi tarkoittaa * AB-ajokortti, ajokortti, jolla saa ajaa sekä moottoripyörää (A) että henkilöautoa (B). * AB-ajokortti, työelämälähtöinen tietokoneen ajokortti
Stan Lynch

Stan Lynch (s. 21. toukokuuta 1955 Cincinnati, Ohio) on yhdysvaltalainen muusikko. Hän oli Tom Petty & the Heartbreakersin alkuperäinen rumpali ja toimii nykyään laulunkirjoittajana ja tuottajana. Lynch syntyi Cincinnatissa, mutta muutti 1960-luvulla Gainesvilleen Floridaan. Lapsena hän soitti trumpettia, viulua ja pianoa, mutta aloitti myöhemmin rumpujensoiton opiskelun. Vuonna 1976 hänestä tuli Tom Petty & the Heartbreakersin rumpali. 1990-luvun alussa hänet korvasi Steve Ferrone. Lynch tosin esiintyi Tom Petty & the Heartbreakersin kanssa uudelleen vuonna 2002. Lynch on esiintynyt muiden muassa The Amazing Deloresin, Big Skyn, The Blastersin, Jackson Brownen, T-Bone Burnettin, The Byrdsin, Belinda Carlislen, Bob Dylanin, The Eaglesin, Elliot Eastonin, The Eurythmicsin, Aretha Franklinin, Don Henleyn, Jackopiercen, Freddy Johnstonin, Wornell Jonesin, Jim Lauderdalen, Lonesome Romeosin, Eric Martinin, The Mavericksin, John Mellancampin, Roger McGuinnin, Kevin Montgomeryn, Scotty Mooren, Mr. Realityn, Stevie Nicksin, William Nowikin, The Nudesin, Rank & Filen, Rebel Trainin, Timothy B. Schmitin, Del Shannonin, Todd Sharpin, Henry Lee Summerin, Toton, The Tremblersin ja Warren Zevonin levytyksillä. Hän on myös kirjoittanut kappaleita monille albumeille. Luokka:Yhdysvaltalaiset rumpalit Luokka:Vuonna 1955 syntyneet Luokka:Elävät henkilöt